জশনে জুলুস
জশনে জুলুস বা জশনে জুলুছ এর জশন "جشن" শব্দটি (فارسی, ফার্সি, [fɒːɾˈsiː] (শুনুন)) ভাষার যার আভিধানিক অর্থ খুশি/উৎসব বা আনন্দ উদযাপন; জুলুস "جلوس" শব্দটি (العَرَبِيَّة [al ʕaraˈbijːa] (শুনুন)আরবি জলসা শব্দের বহুবচন যার অর্থ বসা, উপবেশন, পদযাত্রা, মিছিল ইত্যাদি। সুতরাং জশনে জুলুসের অর্থ আনন্দ মিছিল বা আনন্দ শোভাযাত্রা। ইসলামের শেষ নবি মুহাম্মাদের জন্মদিন তথা ঈদে মিলাদুন্নবীকে কেন্দ্র করে আনন্দ মিছিল বা শোভাযাত্রার মাধ্যমে উদযাপনই জশনে জুলুস নামে পরিচিত৷ ১৯৭৪ সালে দরবারে আলিয়া কাদেরিয়া সিরিকোট শরিফের তৈয়্যব শাহের নির্দেশ ও রূপরেখা অনুসরণে বাংলাদেশে জশনে জুলুস শুরু হয়। পরবর্তীতে সৈয়দ মুহাম্মদ তৈয়্যব শাহ'র নেতৃত্বে জনপ্রিয়তা বাড়তে থাকে। সম্প্রতি জশনে জুলুসের আয়োজক সংস্থা আনজুমান ট্রাস্ট এটিকে ‘বিশ্বের সবচেয়ে বড় জুলুস’ দাবি করে স্বীকৃতি পেতে গিনেস বুক অফ ওয়ার্ল্ড রেকর্ডসে আবেদন করেছে।